Irglová esiintymässä Glen Hansardin kanssa Derryssä vuonna 2006.
**Markéta Irglová** (s. 28. helmikuuta 1988 Valašské Meziříčí, Tšekkoslovakia) on tšekkiläinen lauluntekijä, muusikko, laulaja ja näyttelijä. Vuodesta 2009 lähtien hän on asunut Irlannissa.

Aiempi elämä
------------

Irglová aloitti soittamisen seitsenvuotiaana. Vanhemmat ostivat hänelle pianon, kun hän oli kahdeksan. Hän alkoi soittaa sitä ja pääsi soittotunneille. Yhdeksänvuotiaana hän sai isältään kitaran alkaen välittömästi soittaa sitä ja opetella kappaleita korvakuulolta. Äiti halusi Markétan soittavan pianoa, koska lapsena hänen omat vanhempansa eivät olleet pystyneet sitä hankkimaan, vaikka hän rakastikin soitinta kovasti.

Ura
---

Irglová ja irlantilaismuusikko Glen Hansard muodostavat duon The Swell Season, jonka samanniminen debyyttialbumi *The Swell Season* ilmestyi vuonna 2006. Vuonna 2007 he esiintyivät pääosissa John Carneyn käsikirjoittamassa ja ohjaamassa indie-elokuvassa *Once*. Irglová ja Hansard kirjoittivat yhtä lukuun ottamatta kaikki elokuvan kappaleet. *Once* voitti draamaelokuvan World Cinema Audience Awardin Sundancen elokuvajuhlilla.

Yksi Irglován ja Hansardin *Oncea* varten kirjoittamista kappaleista on "Falling Slowly", joka voitti parhaan laulun Oscar-palkinnon. Irglovásta tuli ensimmäinen Oscarilla palkittu tšekkiläisnainen, ja yhdeksäntoistavuotiaana hän oli myös nuorin Oscarin musiikkikategoriassa voittanut henkilö. Irglová ja Hansard esittivät kappaleensa 24. helmikuuta 2008 Oscar-gaalassa Los Angelesin Kodak-teatterissa.

Irglová ja Hansard esiintyivät myös vuoden 2007 *I’m Not There* -elokuvan soundtrackilla versiollaan Bob Dylanin kappaleesta "You Ain’t Goin’ Nowhere".

Yksityiselämä
-------------

*Oncen* teon aikana Irglová ja Hansard alkoivat tapailla toisiaan. Tammikuussa 2009 he kertoivat kuitenkin päättäneensä seurustelunsa, mutta säilyneensä hyvinä ystävinä.

Diskografia
-----------

### The Swell Season

* *The Swell Season* (2006)
* *Once* (elokuvasoundtrack, 2007)
* *Strict Joy* (2009)

### Soolotuotanto

* *Anar* (2011)

Elokuvat
--------

* *Once* (2007)

Televisio
---------

* *Simpsonit*-jakso "In The Name of the Grandfather" (2009)

Lähteet
-------

1. ↑  Fauth, Jurgen & Dermansky, Marcy: Sundance Film Festival: The Awards *About.com*.  28.1.2007.  Arkistoitu 7.7.2011. Viitattu 21.10.2013. (englanniksi)
2. ↑  Cohen, Jonathan: Vedder, Sonic Youth, Tweedy Do Dylan For Soundtrack *Billboard.com*.  13.8.2007. Viitattu 21.10.2013. (englanniksi)
3. ↑  Spines, Christine: ’Once’ a Hero *Entertainment Weekly*.  15.6.2007.  Arkistoitu 17.10.2013. Viitattu 21.10.2013. (englanniksi)
4. ↑  Diamond, Jamie: Life Imitating Film *The New York Times*.  24.2.2008. Viitattu 21.10.2013. (englanniksi)
5. ↑  Bray, Allison: Falling slowly... out of love *Independent*.  26.1.2009. Viitattu 21.10.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Markéta Irglová**.
* Markéta Irglován kotisivut (englanniksi)
* The Swell Seasonin verkkosivut (englanniksi)
* The Swell Season Myspacessa (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* IdRef

 |

 |